**VEREJNÁ KONZULTÁCIA - OTÁZKY**

**Pokyny k otázkam**

1. Vašu odpoveď budeme očakávať do 31.12.2025
2. Prílohu s názvom „OTÁZKY“ je možné:

- vyplniť online, v tom prípade bude odpoveď automaticky zaslaná kontaktnému bodu PMÚ stlačením príslušného tlačidla na konci textu po jeho vyplnení alebo

- stiahnuť a vyplniť v požadovanom rozsahu, následne zasielať na email: **call.in@antimon.gov.sk**

1. Ak je v otázke na výber viacero možností, vo väčšine je možné paralelne vybrať aj všetky tam uvádzané možnosti, prípadne formou voľného textu popísať inú Vami preferovanú možnosť/možnosti.
2. V prípade výberu z niekoľkých možností vybranú možnosť/možnosti označte boldom
3. Otázky označené znakom \* je potrebné vyplniť
4. Prosíme tiež o zdôvodnenie Vašich odpovedí, aby úrad porozumel Vašej odpovedi a s cieľom spoločne nastaviť efektívnu reguláciu.

**Otázky**

1. Uveďte svoje/svoju\*:
* Meno
* Priezvisko
* E-mailovú adresu
* Obchodné meno a sídlo resp. názov inštitúcie, združenia, advokátskej kancelárie a pod. a jej sídlo v mene, ktorej odpovedáte
1. Prispievam ako (typ respondenta, vyberte jednu z možností)\*:
* Podnikateľ
* Združenie
* Spotrebiteľ
* Akademická inštitúcia
* Advokát
* Štátny orgán
* Iný
1. Ak sa vyjadrujete ako podnikateľ alebo združenie podnikateľov uveďte sektor, v ktorom pôsobíte.\*
2. PMÚ plánuje zverejniť odpovede na otázky č. 6 až 16, buď ich úplnú verziu, alebo vo forme zhrnutia verejnej konzultácie. V prípade, ak PMÚ zverejní Vaše odpovede, či už úplné alebo vo forme zhrnutia odpovedí tejto verejnej konzultácie, prosím vyberte si, či chcete, aby Vaše údaje v bode 2 zostali anonymné. V takomto prípade úrad zverejní len typ respondenta a sektor. Pokiaľ žiadate, aby Vaše údaje v bode 2 neboli zverejnené, neuvádzajte v samotnej odpovedi žiadne osobné údaje.\*
* Anonymné odpovede bez uvedenia údajov z bodu 2 (uvedený bude len typ respondenta a sektor)
* Odpovede s uvedením údajov z bodu 2
1. Uveďte, či ste za posledných 10 rokov oznamovali koncentráciu/boli jej účastníkom /a(alebo)  alebo ste prerokovávali koncentráciu v rámci prednotifikačných kontaktov \*:
* na PMÚ
* na Európskej komisii
* u iného súťažného orgánu v EÚ
* na pravidelnej báze (viac ako 5x)
* len ad hoc
1. Domnievate sa, že súčasné notifikačné kritériá v § 8 ods. 1 ZOHS sú schopné zachytiť dostatočne všetky koncentrácie, ktoré majú potenciál zníženia úrovne hospodárskej súťaže na relevantných trhoch zahŕňajúcich SR? Vašu odpoveď prosím podrobne odôvodnite.

1. Domnievate sa, že je potrebná zmena súčasných notifikačných kritérií uvedených v § 8 ods. 1 ZOHS tak, aby zachytili dostatočne koncentrácie, ktoré majú potenciál zníženia úrovne hospodárskej súťaže? Vašu odpoveď prosím podrobne odôvodnite.
2. Aké nástroje by ste preferovali pri zmene notifikačných kritérií napr.:
* zvýšenie notifikačných obratových kritérií v § 8 ods. 1 ZOHS,
* zníženie notifikačných obratových kritérií v § 8 ods. 1 ZOHS,
* stanovenie iných kritérií pre niektoré odvetvia,
* zavedenie kritéria podľa hodnoty transakcie,
* zavedenie kritéria na základe dosiahnutého podielu na trhu,
* zavedenie call-in mechanizmu,
* iná Vami navrhnutá možnosť.

Vašu odpoveď prosím odôvodnite.

1. Stretli ste sa v posledných 10 rokov s transakciami, ktoré predstavovali koncentrácie podľa ZOHS, pričom nepodliehali kontrole PMÚ a podľa Vášho názoru mohli mať za následok zníženie úrovne hospodárskej súťaže na trhoch zahŕňajúcich SR? Ak áno, pokiaľ je to možné, špecifikujte takúto koncentráciu a uveďte sektor, ktorého sa týkala. Popíšte, ako podľa Vás vzbudzovala súťažné obavy vo vzťahu k trhom zahŕňajúcich SR.
2. Ak by podľa Vášho názoru malo dôjsť ku **zmene výšky obratových kritérií v § 8 ods. 1** ZOHS (či už znížením alebo zvýšením), pokúste sa navrhnúť výšku obratových kritérií , ktorá by podľa Vášho názoru bola vhodná, uveďte metodiku, akou ste k tejto výške dospeli a uveďte, aký vplyv by mala táto zmena obratových kritérií na počet podliehajúcich koncentrácií úradu. Vašu odpoveď prosím podrobne odôvodnite.
3. Ak by podľa Vášho názoru malo dôjsť k **doplneniu špeciálneho obratového kritéria pre určité odvetvie**, alebo by malo toto odvetvie podliehať kontrole úradu bez ohľadu na dosiahnuté obraty účastníkov koncentrácie uveďte, o aké odvetvie by malo ísť, akú metodiku by ste na nastavenie tohto kritéria použili a aký by bol podľa Vás dopad tohto nového kritéria na to, ktoré koncentrácie by podliehali kontrole úradu. Vašu odpoveď prosím podrobne odôvodnite.
4. Ak by podľa Vášho názoru malo dôjsť k doplneniu súčasných obratových kritérií o ďalšiu **sadu kritérií, ktorá by bola založená na predpokladanej hodnote transakcie**, prípadne na výške aktív držaných účastníkmi koncentrácie v SR, uveďte, ako by ste takéto kritérium/sadu kritérií nastavili a bližšie ho/ich vysvetlite. Uveďte, a aký by bol podľa Vás dopad tohto nového kritéria/nových kritérií na to, ktoré koncentrácie by podliehali kontrole úradu. Vašu odpoveď prosím podrobne odôvodnite.
5. Malo by podľa Vás dôjsť k doplneniu notifikačného kritéria podľa **dosiahnutého podielu** účastníkmi koncentrácie na relevantnom trhu zahŕňajúcom SR, ktorý je koncentráciou ovplyvnený? Ak áno, uveďte, ako by ste toto kritérium nastavili, akú metodiku by ste na nastavenie tohto kritéria použili a aký by bol podľa Vás dopad tohto nového kritéria na to, ktoré koncentrácie by podliehali kontrole úradu. Vašu odpoveď prosím podrobne odôvodnite.
6. Bolo by podľa Vás vhodné doplniť notifikačné kritériá o zavedenie tzv. **CALL IN modelu**. Pokiaľ áno, domnievate sa, že návrh úradu, ktorý tvorí prílohu tejto verejnej konzultácie je vhodný a dostatočný na to, aby úrad mal možnosť si vyžiadať takmer každú koncentráciu vzbudzujúcu súťažné obavy vo vzťahu k relevantným trhom zahŕňajúcim SR? Vašu odpoveď prosím podrobne odôvodnite.
7. Pokiaľ by ste CALL IN model zaviedli iným spôsobom, uveďte akým a prečo. Vašu odpoveď podrobne odôvodnite.
8. Vo vzťahu k zavedeniu CALL IN modelu sa samostatne prosím vyjadrite (a svoju odpoveď v každom bode prosím podrobne odôvodnite.
9. K navrhovanému zneniu § 8 ods. 2 ZOHS.
10. Či v rámci doplnkového notifikačného kritéria v § 8 ods. 2 ZOHS považujete za vhodné zaviesť aj obratové kritérium na dosiahnutý spoločný obrat účastníkov koncentrácie v SR. Ak je odpoveď áno, pokúste sa navrhnúť konkrétnu výšku obratu v SR pričom uveďte, akú metodiku ste pri takto navrhnutej sume použili.

1. Či lehotu, dokedy by mal PMÚ možnosť vyzvať podnikateľa na oznámenie koncentrácie považujete za primeranú.
2. Či lehotu, dokedy by mal PMÚ možnosť vyzvať podnikateľa na oznámenie koncentrácie je vhodnejšie nastaviť od momentu vzniku koncentrácie, alebo od momentu prvého úkonu implementácie.
3. Či lehota na podanie oznámenia, ktorá má byť stanovená PMÚ v jeho výzve je nastavená postačujúco a primerane.
4. Či by mal PMÚ zaviesť doplnkovú možnosť dobrovoľného oznámenia koncentrácie, ktorá by spĺňala obratové notifikačné kritérium a ak áno, či navrhované znenie považujete za vhodné.

1. Týmto udeľujem súhlas so spracovaním mojich osobných údajov za účelom spracovania a vyhodnotenia tejto verejnej konzultácie (označte krížikom)

|  |
| --- |
|  |